І трэцім момантам перамоваў у Мінску стане таксама пытанне вакол офісу АБСЕ ў Мінску. Справа ў тым, што Казахстан з наступнага году будзе старшыняваць у АБСЕ. Таму даволі складаным і цяжкім пытаннем падчас перамоваў стане сітуацыя вакол Мінскага офісу. Некаторы час таму кіраўнік адміністрацыі Лукашэнкі Уладзімір Макей адзначыў, што офіс АБСЕ у Беларусі не патрэбен. Але Астана лічыць зусім па-іншаму. Да таго ж Раман Якаўлеўскі нагадвае пра заяву Назарбаева аб правядзенні ў Астане саміту АБСЕ у наступным годзе, апошні такі саміт праводзіўся каля дзесяці гадоў таму назад у Турцыі. І Лукашэнка, магчыма, таксама будзе намагацца, каб і яго голас гучаў на гэтай пляцоўцы пад назвай АБСЕ.